**14 dager reise m/ tur til Mardi Himal**

**Pris: 22.000**

**NB!** Reisens varighet regnes fra ankomstdag og avreisedag fra Nepal

## Felles avreise Gardermoen 21. 09

**med ankomst hotell i Kathmandu 22.09**

*Med forbehold om endringer*

## Reisen betales senest 5 uker før avreise.

Jeg vil veldig gjerne ta med deg til en opplevelsesreise til Mardi Himal.

Mardi Himal  ligger i Anna Purna regionen og vi skal gå i retning av det hellige fjellet Machapuchare. Den 6993 meter høye toppen har en dramatisk og spektakulær form, og har på grunn av dette fått tilnavnet «Nepals Matterhorn». Machapuchare er et hellig fjell for lokalbefolkningen, og er derfor stengt for klatrere.

Dette er en av de nyeste rutene og er så langt mindre besøkt enn mange av de andre rutene i Anna Purna området.  Årsaken er ikke mangel på opplevelser, men kanskje fordi den rett og slett ikke er så mye omtalt som de mest populære fotturene og fordi den er forholdsvis ny. Det er ingen ulempe. Å gå gjennom noen få landsbyer før vi sakte men sikkert kommer inn i jungelen, der livet på både trær og i naturen forøvrig fasinerer. Vi vil etterhvert bevege oss opp til åpent fjelllandskap.  På kveldene møtes vi i tehus der vi får servert mat, gjøre våre refleksjoner over store og små spørsmål i livet og ikke minst nyte fellesskapet vi vil ha på en slik tur. Om været tillater det går vi opp til 4300 m for å nyte utsikten derfra.

Ruten vi har valgt, åpner også opp for et bad i varme kilder, før vi ender opp i Ghandruk. En nydelig landsby der man godt kan bruke litt tid på å se seg om. På veien dit vil vi gå gjennom frodige skoger, terrasser hvor ris, poteter og andre grønnsaker dyrkes og vi passerer brusende elver som fortsatt har klart vann fra Himmalaya sine isbreer.

Opplevelsen avsluttes med 1-2 dager i Pokhara før vi fortsetter reisen tilbake til Kathmandu.

Du lurer kanskje på om dette er den riktige turen for deg?   Det er mange trapper å gå. Har du vonde knær og hofter, er det bra om du er forberedt på dette gjennom litt ekstra trening i forkant.

## *-turen til Nepal kan forlenges på eget initiativ. Ta gjerne kontakt om du lurer på noe.*

**Inkludert i prisen:**

* Felles avreise fra Gardermoen, sammen med norsk turleder.
* Transport fra flyplass og til hotell t/r i Nepal.
* 3 overnattinger på hotell i Kathmandu og 1-2 overnattinger i Pokhara, inkludert frokost, på

3 \* hotell.

* Sightseeing i Kathmandu
* Fly t/r fra Kathmandu til Pokhara
* 8 overnattinger på tehus/ pensjonater underveis på fotturen
* En erfaren engelsktalende trekking guide og en portier (1 portier pr 2 pers.) samt
* Norsk reiseleder fra Line i Nepal, fra Gardermoen.
* Full pensjon underveis på fotturen (inkludert frokost, lunsj og middag og te/kaffe på morgenen).
* Nasjonalparktillatelse og TIMS-kortavgift

Dun jakke og sovepose (som skal returneres etter at turen er over)

* Bidrag til sosialt prosjekt i Nepal, drevet av Alpine Social foundation og samarbeidspartner i Norge, Line i Nepal

**Ikke inkludert i prisen**

* Flybillett. Norge-Nepal t/r
* Visum. Visum (50 US dollar) ordnes enklest på flyplassen i Kathmandu
* Personlige utgifter underveis på reisen
* Kostnader til evt. vaksiner
* Reiseforsikring til og underveis i Nepal,( husk inkludert mulighet for evakuering)
* Andre måltider enn de som er nevnt på reiseruten.
* Tips, guider og bærere og evt til andre underveis på turen.
* Drikke utenom det som er nevnt, desserter, varm dusj, varmt vann, vann på flasker og Wi-Fi, og lading av mobil.

**Hva bør du tenke på i god tid før avreise:**

* Vaksiner: for mer informasjon <https://www.vaksinasjonsguiden.no/vaccinationsguiden/om_oss.html>

-kontakt din lege om du er usikker på hva du trenger.

* Pass: Passet ditt må være gyldig minst 6 mnd etter avreise.

**Annet**

* Penger: Ta med 50 US dollar for 16 dager, noe mer for lengre opphold, for å betale visum på flyplassen i Kathmandu
* Passfoto: 3 stk
* Du vil få tilsendt forslag til utstyrsliste og annen informasjon etter forespørsel eller etter reisen er bestilt.